หมุนรอบโลก
ปริมาณการลงทุนตรงต่างชาติ (เอฟดีไอ) ของจีนประจำเดือน ก.ย. ร่วงลง 6.8% เมื่อเทียบกับช่วงเดียวกันของปีที่แล้วลงมาอยู่ที่ 8,430 ล้านเหรียญสหรัฐเท่านั้น อันเป็นผลกระทบโดยตรงจากสภาวะเศรษฐกิจโลกที่ซบเซาจากการถดถอยในยุโรป และภาวะเซื่องซึมในสหรัฐ โดยการลดลงของเอฟดีไอจีนนั้นเป็นการปรับลดลงติดต่อกันมาหลายเดือนแล้ว
20 ต.ค. 2555

ปริมาณการลงทุนตรงต่างชาติ (เอฟดีไอ) ของจีนประจำเดือน ก.ย. ร่วงลง 6.8% เมื่อเทียบกับช่วงเดียวกันของปีที่แล้วลงมาอยู่ที่ 8,430 ล้านเหรียญสหรัฐเท่านั้น อันเป็นผลกระทบโดยตรงจากสภาวะเศรษฐกิจโลกที่ซบเซาจากการถดถอยในยุโรป และภาวะเซื่องซึมในสหรัฐ โดยการลดลงของเอฟดีไอจีนนั้นเป็นการปรับลดลงติดต่อกันมาหลายเดือนแล้ว
นิวยอร์ก (เอเอฟพี) — การซื้อขายหุ้นของบริษัท กูเกิล เว็บเสิร์ชเอนจินรายใหญ่ที่สุดของโลก ในตลาดหุ้นวอลสตรีต สหรัฐ เมื่อวันที่ 19 ต.ค. ต้องระงับการซื้อขายกลางคันนานถึง 2 ชั่วโมง หลังจากที่มีการเทขายอย่างมาก อันเป็นผลจากการที่กูเกิลได้ประกาศผลประกอบการประจำไตรมาส 3 ลดลงเหนือความคาดหมายถึง 20% จากเดิมที่ 2,730 ล้านเหรียญสหรัฐ ในช่วงเดียวกันของปีที่แล้ว มาอยู่ที่ 2,180 ล้านเหรียญสหรัฐในปีนี้ โดยราคาหุ้นของกูเกิลร่วงทันที 8% มาปิดที่ 695 เหรียญสหรัฐต่อหุ้น ขณะเดียวกันบริษัท ไมโครซอฟท์ ประกาศผลประกอบการไตรมาส 3 มีผลกำไรสุทธิลดลงถึง 21% เมื่อเทียบกับช่วงเดียวกันของปีที่แล้ว โดยลงมาอยู่ที่ 4,500 ล้านเหรียญสหรัฐ เป็นผลจากภาวะเศรษฐกิจโลกช้าลง ทำให้ราคาร่วงลง 1.3% อยู่ที่ 29.11 เหรียญสหรัฐต่อหุ้น